turjo4nis/wikipedia-bn-dump-20250701 huggingface dataset:
আসিফ হোসেন খান

আসিফ হোসেন খান একজন বাংলাদেশি শুটার। তিনি ২০০২ কমনওয়েলথ গেমসের ১০ মিটার এয়ার রাইফেলে স্বর্ণপদক জেতেন এবং ২০০৪ সালের সাফ গেমসে একই ইভেণ্টে সোনা জিতে সাফল্যের পুনরাবৃত্তি ঘটান। ২০০৬ সালের ২ অক্টোবর বাংলাদেশের স্থানীয় পুলিশ তাকে হিংস্রভাবে প্রহার করে এবং এতে তার দুই হাত আঘাতপ্রাপ্ত হয়।

প্রাথমিক ক্যারিয়ার 
আসিফের শ্যুটিং ক্যারিয়ারের সুচনা ঘটে পাবনা শ্যুটিং ক্লাবে। শ্যুটিংয়ের চেয়ে এথলেটিক্সকেই বেশি আকর্ষণীয় মনে করলেও তিনি ১৯৯৯ এবং ২০০০ সালে আন্তঃ-ক্লাব শ্যুটিং চ্যাম্পিয়নশিপ ছিনিয়ে নেন। তখনো এথলেটিক্সের ভক্ত আসিফ যোগ দেন বাংলাদেশ ক্রীড়া শিক্ষা প্রতিষ্ঠানের (বিকেএসপি) এথলেটিক্স প্রশিক্ষণ কার্যক্রমে। তার ক্যারিয়ার পরিকল্পনা মোড় নেয় যখন তার কোচ তাকে নবগঠিত শ্যূটিং দলে যোগ দিতে আহ্বান জানান। আসিফ রাজি হলেও তার মূলে আগ্রহের চেয়ে দায়িত্ববোধই ছিল বেশি। পরবর্তীতে তিনি স্বীকার করেন যে বিকেএসপির কোচরা তার ভিতরে জয় করার মানসিকতা জাগিয়ে তোলেন।
আসিফ ২০০২ বাংলাদেশ গেমসে অংশ নিয়ে ব্রোঞ্জ জেতেন। জাতীয় দলের সেচ্ছাসেবকরা তার সাফল্য চিহ্নিত করেন এবং সেই বছরের কমনওয়েলথ গেমসের ক্যাম্পে তার ডাক পড়ে। আসিফ এই আমন্ত্রণে বিস্মিত হন এবং সেখানে আরও কঠিন পরিস্থিতির সম্মুখীন হন। কিন্তু তার প্রতিভা এবং কঠোর পরিশ্রম দিয়ে তিনি সবাইকে বিমুগ্ধ করেন এবং জাতীয় দলের জন্য মনোনীত হন।

কমনওয়েলথ গেমসে ভারতীয় অভিনব বিন্দ্রাকে হারিয়ে সোনা জয়। এখণও আসিফের সেরা সাফল্য। এরপর আর নিজেকে সেভাবে প্রমাণ করতে পারেননি অন্যতম দেশ সেরা এ শ্যূটার। ঢাকা এসএ গেমসে সাফল্য দিয়ে নিজেকে ফিরে পাওয়ার পথ প্রশস্ত করেছিলেন। কিন্তু তা বাস্তবতার আলো দেখেনি। দিল্লি কমওয়েলথ গেমসে আবদুল্লা হেল-বাকীকে নিয়ে তামা জেতেন পাবনার এ যুবক। বিদেশে এটা শেষ সাফল্য। বাকির উত্থানে ঘরোয়া সেরা শ্যূটারের মূকুট হারান আসিফ। মিউনিখ শ্যূটিং বিশ্বকাপ ও এশিয়ান শ্যূটিং চ্যাম্পিয়নশীপে নৈপুণ্য ছিল সাদামাটা।

তথ্যসূত্র 

বাংলাদেশী পুরুষ ক্রীড়াবিদ
বাংলাদেশী পুরুষ ক্রীড়া শুটার
বাংলাদেশের অলিম্পিক শুটার
জীবিত ব্যক্তি
কমনওয়েলথ গেমসে বাংলাদেশের প্রতিযোগী
কমনওয়েলথ গেমসে স্বর্ণপদক বিজয়ী বাংলাদেশী
কমনওয়েলথ গেমসে রৌপ্যপদক বিজয়ী বাংলাদেশী
এশিয়ান গেমসে বাংলাদেশের প্রতিযোগী
দক্ষিণ এশীয় গেমসে স্বর্ণপদক বিজয়ী বাংলাদেশী
জাতীয় ক্রীড়া পুরস্কার বিজয়ী
বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী
মিকায়েল সিলভেস্ত্র্‌

মিকায়েল সিলভেস্ত্র্‌ (জন্ম আগস্ট ৯, ১৯৭৭) একজন ফরাসি ফুটবলার, যিনি মূলত একজন ডিফেন্ডার। বর্তমানে তিনি ইংল্যান্ডের প্রিমিয়ার লিগে ম্যানচেস্টার ইউনাইটেডের পক্ষে খেলে থাকেন। আন্তর্জাতিক অঙ্গনে তিনি ফ্রান্সের প্রতিনিধিত্ব করেন।

১৯৯৫/৯৬ মৌসুমে ফরাসি ক্লাব রেন-এর পক্ষে তিনি তার ক্যারিয়ার শুরু করেন। ক্লাবে থাকাকালীন সময়ে তার সুনাম চারদিকে ছড়িয়ে যায় এবং তিনি বিখ্যাত ইতালীয় দল ইন্টারনাৎসিওনালে মিলানোর (ইন্টার মিলান) সাথে ১৯৯৭/৯৮ মৌসুমের জন্য চুক্তিবদ্ধ হন। ইন্টারের সাথে তিনি ১৮টি লিগ ম্যাচ ও ৬টি ইউরোপীয় খেলায় অংশ নেন। ১৯৯৯ সালের ১০ সেপ্টেম্বর তিনি ম্যানচেস্টার ইউনাইটেডের সাথে ৪ মিলিয়ন পাউন্ডের দলবদল ফি-র বিনিময়ে চুক্তিবদ্ধ হন।

সিলিভেস্ত্র্‌ সেন্টার-ব্যাক বা বাম ফুল-ব্যাক হিসেবেই সাধারণত খেলে থাকেন। তবে তিনি সেন্টার-ব্যাক হিসেবে বেশি স্বাচ্ছন্দ্য বোধ করেন। সিলিভেস্ত্রের সবচেয়ে বড় গুণ হচ্ছে তার দৌড়ানোর গতি। তিনি প্রায়ই গোলের সুযোগ তৈরি করে দেন। তার স্ত্রীর নাম সেভরিন এবং এই দম্পতির একমাত্র মেয়ে সন্তান ক্লিও (অক্টোবর ২৭, ২০০৩)।

বহিঃসংযোগ 
 

১৯৭৭-এ জন্ম
প্রিমিয়ার লিগের খেলোয়াড়
ফুটবল সেন্ট্রাল ডিফেন্ডার
ফুটবল ফুলব্যাক
ফরাসি ফুটবলার
ফ্রান্সের আন্তর্জাতিক ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
আর্সেনাল ফুটবল ক্লাবের খেলোয়াড়
ইন্টার মিলানের খেলোয়াড়
সেরিয়ে আ-এর খেলোয়াড়
বুন্দেসলিগার খেলোয়াড়
ভেয়ার্ডার ব্রেমেনের খেলোয়াড়
লিগ ১-এর খেলোয়াড়
স্তাদ রেনে ফুটবল ক্লাবের খেলোয়াড়
ইন্ডিয়ান সুপার লিগের খেলোয়াড়
চেন্নাইয়িন ফুটবল ক্লাবের খেলোয়াড়
মেজর লিগ সকারের খেলোয়াড়
মার্কিন যুক্তরাষ্ট্রে প্রবাসী ফুটবলার
কৃষ্ণাঙ্গ ফরাসি ক্রীড়াবিদ
জীবিত ব্যক্তি
ফরাসি প্রবাসী ফুটবলার
ইতালিতে প্রবাসী ফুটবলার
ইংল্যান্ডে প্রবাসী ফুটবলার
জার্মানিতে প্রবাসী ফুটবলার
ভারতে প্রবাসী ফুটবলার
ইতালিতে ফরাসি প্রবাসী ক্রীড়াবিদ
ইংল্যান্ডে ফরাসি প্রবাসী ক্রীড়াবিদ
২০০১ ফিফা কনফেডারেশন্স কাপের খেলোয়াড়
২০০২ ফিফা বিশ্বকাপের খেলোয়াড়
২০০৩ ফিফা কনফেডারেশন্স কাপের খেলোয়াড়
উয়েফা ইউরো ২০০৪ খেলোয়াড়
২০০৬ ফিফা বিশ্বকাপের খেলোয়াড়
ফিফা কনফেডারেশন্স কাপ বিজয়ী খেলোয়াড়
ফ্রান্সের আন্তর্জাতিক যুব ফুটবলার
উয়েফা চ্যাম্পিয়নস লিগ বিজয়ী খেলোয়াড়
পুরুষ ফুটবল রক্ষণভাগের খেলোয়াড়
দ্য ম্যান ফ্রম সেন্ট পিটার্সবার্গ

দ্য ম্যান ফ্রম সেন্ট পিটার্সবার্গ (ইংরেজি: The Man from St. Petersburg) ব্রিটিশ রোমাঞ্চ উপন্যাস লেখক কেন ফলেট কর্তৃক লিখিত একটি বেস্ট-সেলার উপন্যাস। এতে প্রথম বিশ্বযুদ্ধের পটভূমিকায় রাশিয়া এবং ইংল্যান্ডের অভিজাত এবং সাধারণ মানুষের জীবন আর সমাজতান্ত্রিক ও অ্যানার্কিস্টদের বিপ্লব ছিল মূল উপজীব্য। উপন্যাসটি দুই খণ্ডে সমাপ্ত হয়েছে। মূল ভূমিকায় সুইজারল্যান্ড থেকে এক রাশিয়ান প্রিন্সকে হত্যার উদ্দেশ্যে ইংল্যান্ডে আসা একজন অ্যানার্কিস্ট তথা সন্ত্রাসবাদী কম্যুনিস্ট। তার নাম ফেলিক্স।

কাহিনী

চরিত্রসমূহ 
 ফেলিক্স ক্‌শেসিনস্কি: রাশিয়ান অ্যানার্কিস্ট। রাশিয়া থেকে বন্দী হয়ে সাইবেরিয়ায় নির্বাসন কাটানোর পর জার্মানি হয়ে সুইজারল্যান্ডে আশ্রয় গ্রহণ করে। সেখান থেকে লর্ড অরলভকে হত্যার উদ্দেশ্য নিয়ে ইংল্যান্ডে আসে। ফেলিক্স উপন্যাসের মূল চরিত্র। অসম সাহসিকতা তার চরিত্রের মূল বৈশিষ্ট্য। সন্ত্রাসবাদী কম্যুনিস্ট হিসেবে গড়ে উঠার খাতিরে এখন সে একজন তততায়ী।
 স্টিফেন ওয়ালডেন: লর্ড ওয়ালডেন। আর্ল অফ ওয়ালডেন নামেও পরিচিত। একজন কনজারভেটিভ রাজনীতিবিদ ও অভিজাত পরিবারের প্রধান। বাবার জীবদ্দশায় কখনই তাকে পছন্দ করতে পারেননি। তাই রাশিয়ায় চলে যান দূতাবাসের কাজে। বাবা মারা যাওয়ার পর রাশিয়ান ককটি মেয়েকে বিয়ে করে দেশে ফিরে আসেন। তার চরিত্রের মূল দিক ছিল ধৈর্য, সংযম ববং যুক্তিবাদীতা।
 লিডিয়া ওয়ালডেন: লর্ড ওয়ালডেনের স্ত্রী ও ফেলিক্সের প্রাক্তন প্রেমিকা। যৌবনকালে ফেলিক্সের প্রেমে পাগল হয়ে গিয়েছিলেন। অন্ধ যৌন আবেগ তাকে গ্রাস করেছিল। ফেলিক্সকে জীবনে না পেলেও কখনই তাকে ভুলতে পারেননি। তাকে হারিয়ে লিডিয়ার যৌন আবেগ অনেকটাই চলে যায়। দুই সন্তানের জন্ম দেন। মেয়ে শার্লট সসলে ফেলিক্সেরই মেয়ে। কারণ বিয়ের সাত মাসের মাথায় তার জন্ম হয়েছিল। শেষ বয়সে একটি ছেলে হয় যার নাম আলেক্স ওয়ালডেন।
 শার্লট ওয়ালডেন: ওয়ালডেনের মেয়ে। নারী অধিকার বিষয়ে সোচ্চার ও মানবতাবাদী। বাবা ফেলিক্সের চরিত্র থেকে মৌলিক বৈশিষ্ট্যগুলো সে অর্জন করেছিল। ছিল অদম্য সাহস, সবকিছু নিজের যুক্তিতে বুঝতে চাওয়ার প্রবণতা, সাধারণ মানুষের প্রতি মমত্ববোধ।
 লর্ড অরলভ: লিডিয়ার বড় বোনের বড় ছেলে। রাশিয়ার অভিজাত পরিবারের সদস্য। ইংল্যান্ডের সাথে চুক্তি করার উদ্দেশ্যে জারের আদেশে ইংল্যান্ডে আসে।
 বেলিন্ডা: শার্লটের চাচাতো বোন ও বান্ধবী।
 অ্যানি: ওয়ালডেন পরিবারের চাকরানি।
 মিসেস প্যাঙ্কহার্স্ট: নারীদের ভোটাধিকার আদায়ের লক্ষ্যে আন্দোলনরত একজন নারীবাদী নেত্রী। স্যাফ্রাজেটদের নেতৃত্ব দিয়ে থাকেন।
 উইলস্টন চার্চিল: ইংল্যান্ডের ঊর্ধ্বতন রাজনীতিবিদ এবং লিবারেল সরকারের মন্ত্রী।
 থমসন: স্কটল্যান্ড ইয়ার্ডের গোয়েন্দা প্রধান।
 ফ্রিডি: শার্লটের সাথে তার বিয়ের কথাবার্তা হয়েছিল।

ঐতিহাসিকতা 
উপন্যাসটিতে বেশ কিছু ঐতিহাসিক বিষয়ের উল্লেখ দেখতে পায়য়া যায়। কেবল উল্লেখই নয় ততিহাসের উপাদান কাহিনীর সাথে ওতোপ্রতভাবে জড়িত ছিল। ততিহাসিক যে বিষয়গুলোকে বিশেষভাবে বলা যায় সেগুলো হল:
 প্রথম বিশ্বযুদ্ধ
 অ্যানার্কিজ্‌ম, সন্ত্রাসবাদী সমাজতান্ত্রিক আন্দোলন
 সাফ্রেজ, নারীদের ভোটাধিকার আন্দোলন

বংলা অনুবাদ 
বইটির বাংলা অনুবাদ করেছেন শেখ আবদুল হাকিম। বাংলা অনুবাদটির নাম দেয়া হয়েছে আততায়ী। সেবা প্রকাশনী এই অনুবাদটি প্রকাশ করেছে।

কেন ফলেটের উপন্যাস
ইংরেজি রোমাঞ্চ উপন্যাস
১৯৮২-এর উপন্যাস
ঐতিহাসিক উপন্যাস
ইচিরো মিযুকি

ইচিরো মিযুকি (জাপানি ভাষায়: 水木一郎 মিযুকি ইচিরো) (জন্ম জানুয়ারি ৭, ১৯৪৮) একজন জাপানের anison / পপ গায়ক, সুরকার ও অভিনেতা। তিনি ২০০০ এর দশকের জনপ্রিয় ব্যান্ড দল JAM Project এর সদস্য ছিলেন। পরবর্তীতে দ্য বীটল্‌স ভেঙ্গে যাওয়ার পর তিনি একক ভাবে সাফল্য লাভ করেন।

মিজুকিও অ্যানিম্যাক্স অ্যানিসন গ্র্যান্ড প্রিক্সে হোরি এবং ইউমি মাতসুজাওয়ার সাথে বিচারক প্যানেলে ছিলেন।

সাহিত্য 
 Hitoshi Hasebe: Anison - Kashu Ichiro Mizuki Sanjuu Shuunen Kinen Nekketsu Shashinshuu (兄尊(アニソン)―歌手水木一郎三十周年記念熱血写真集) (১৯৯৯, Oakla Publishing) 
 Ichiro Mizuki & Project Ichiro: Aniki Damashii ~Anime Song no Teiou / Mizuki Ichirou no Sho~ (アニキ魂~アニメソングの帝王・水木一郎の書~) (২০০০, Aspect)

তথ্যসূত্র

বহিঃসংযোগ 

 ICHIROU MIZUKI OFFICIAL SITE
 ইচিরো মিযুকি - Anison Database
 ইচিরো মিযুকি - Anime News Network
 ইচিরো মিযুকি - Henshin Hall of Fame

১৯৪৮-এ জন্ম
জাপানি পপ গায়ক
অ্যানিমে সঙ্গীতশিল্পী
২০২২-এ মৃত্যু
ভিডিও গেম সঙ্গীতজ্ঞ
জন মিলটন

জন মিল্টন (ডিসেম্বর ৯, ১৬০৮ – নভেম্বর ৮, ১৬৭৪) সপ্তদশ শতাব্দীর ইংরেজ কবি, গদ্য লেখক এবং কমনওয়েলথ অব ইংল্যান্ডের একজন সরকারি কর্মচারী। তার প্রসিদ্ধ কাব্য প্যারাডাইস লস্ট এর কারণে তিনি সমধিক পরিচিত। কয়েক শতাব্দী শীর্ষ ইংরেজ কবির অবস্থানে থাকার পর বিংশ শতাব্দীর মাঝামাঝি টি এস এলিয়ট ও এফ আর লেভিস এর জনপ্রিয়তার কাছে তার শীর্ষস্থান হুমকির মুখে ছিল। কিন্তু বিভিন্ন সামাজিক ও সাহিত্য জার্নালের কল্যাণে মিল্টনের অবদান একুশ শতাব্দীতেও অটুট রয়েছে।

তার মৃত্যুর পর থেকে আজ পর্যন্ত মিল্টনের জীবন নিয়ে বিস্তর গবেষণা হয়েছে।.

প্যারাডাইজ লস্ট 
১৬৫৮ থেকে ১৬৬৪ সালের মধ্যে মিলটন তার মহাকাব্য প্যারাডাইজ লস্ট রচনা করেন। সেসময় তিনি অন্ধ এবং দরিদ্র ছিলেন। ১৬৭৪ সালে কাব্যটির ২য় সংস্করণ প্রকাশিত হয়। মহাকাব্যটি তার নিজের জীবনের হতাশা এবং ব্যর্থতা তুলে ধরে,একই সাথে মানুষের সুপ্ত ক্ষমতাকে নিয়ে আশাবাদ ব্যক্ত করে। ২৭ এপ্রিল ১৬৬৭ সালে স্যামুয়ের সিমন্স নামক একজন প্রকাশকের কাছে তিনি ৫ পাউন্ডে প্যারাডাইজ লস্টের গ্রন্হস্বত্ত্ব বিক্রয় করেন(২০০৮ সালের ৭৪০০ পাউন্ডের সমতূল্য)। সাথে চুক্তি ছিলো প্রতি ১৩০০ থেকে ১৫০০ কপি বিক্রয়ের জন্য লেখক ৫ পাউন্ড করে পাবেন। ১৬৬৭ সালে প্রথম সংস্করণ ছ্পা হয়, প্রতিটি ৩ শিলিং করে বিক্রয় হয় এবং ১৮ মাসে সবগুলো বিক্রয় হয়ে যায়।
মিলটন ১৬৭১ সালে প্যারাডাইস লস্টের পরবর্তি অংশ প্যারাডাইজ রেগেইনড(ইংরেজিঃ Paradise Regained) রচনা করেন,একই সময় স্যামসন অ্যাগনিস্টস(ইংরেজিঃ Samson Agonistes) নামক একটি ট্রাজেডি রচনা করেন। ১৬৭৩ সালে মিলটন তার ১৬৪৫টি কাব্য এবং তার চিঠির সংগ্রহ পুনরায় প্রকাশ করেন। একই সালে তিনি ক্যামব্রিজে থাকাকালিন ল্যাটিন ভাষায় লেখা খসড়াগুলোও প্রকাশ করেন। ১৬৬৮ সালের প্যারাডাইজ লস্টের একটি সংস্করণ যা মিলটনের ব্যক্তিগত কপি ওয়েস্টার্ন অন্টেরিয় বিশ্ববিদ্যালয়ের সংগ্রহশালায় সংরক্ষিত আছে।

তথ্যসূত্র

বহিঃসংযোগ 

 
 Works by Milton (inc Paradise Lost)
 Milton Reading Room  – online, almost fully annotated, collection of all of Milton's poetry and selections of his prose
 "Milton and De Doctrina Christiana"  by Gordon Campbell et al., 1996
 "The masque in Milton's Arcades and Comus" by Gilbert McInnis
 History of the John Milton Society for the Blind in Canada
 How Milton Works by Stanley Fish 
 Milton's cottage
 Paradise Lost by John Milton, Introduction and Notes by David Hawkes
 [বিশ্বের ১০০ প্রভাবশালী মণীষীর জীবনী, মাইকেল এইচ, হার্ট]

ইংরেজ কবি
সনেট লেখক
ইংরেজ প্রাবন্ধিক
নব্যশ্রেণীবাদী
নব্য লাতিন লেখক
রিপাবলিকান
খ্রিস্টান লেখক
অন্ধ ব্যক্তি
লন্ডনের অধিবাসী
১৬০৮-এ জন্ম
১৬৭৪-এ মৃত্যু
কেমব্রিজ বিশ্ববিদ্যালয়ের প্রাক্তন শিক্ষার্থী
১৭শ শতাব্দীর পণ্ডিত
ক্রাইস্ট কলেজ, কেমব্রিজের প্রাক্তন শিক্ষার্থী
ইংল্যান্ডের অন্ধ ব্যক্তিত্ব
খ্রিস্টান কবি
ইংরেজ পুরুষ কবি
ইংরেজ অ-কল্পকাহিনী লেখক
মহাকবি
পুরাণপ্রসূ সাহিত্যিক
ধর্মের দার্শনিক
রাজনৈতিক দার্শনিক
সামাজিক দার্শনিক
সনেট রচয়িতা
লন্ডনের লেখক
আর্কিওপ্টেরিক্স

আর্কিওপ্টেরিক্স (প্রাচীন গ্রিক ভাষা: : archaios শব্দের অর্থ প্রাচীন এবং  pteryx শব্দের অর্থ পশম বা ডানা) বর্তমান পর্যন্ত জানা প্রাচীনতম এবং প্রাগৈতিহাসিক পাখি। জুরাসিক যুগের শেষ দিকে এটি জীবিত ছিল। অর্থাৎ এর অস্তিত্বের প্রমাণ পাওয়া গেছে আজ থেকে ১৪.৮ কোটি বছর থেকে ১৫ কোটি বছর পূর্বে। এর বাসস্থান ছিল বর্তমান দক্ষিণ জার্মানিতে। জার্মান ভাষায় Archaeopteryx শব্দটি Urvogel নামেও পরিচিত যার অর্থ মূল পাখি। এর নামের উৎপত্তি জার্মানিতে হলেও ইংরেজিভাষী দেশগুলোতেও একই নাম ব্যবহৃত হয়।

আর্কিওপ্টেরিক্স যখন বসবাস করতো তখনকার সময় ইউরোপ একটি সরু এবং উষ্ণ সমুদ্রের মাঝখানে সুবিস্তৃত এক দ্বীপপুঞ্জ হিসেবে ছিল। অর্থাৎ তখন ইউরোপ বর্তমানের চেয়ে বিষুবরেখার অনেক নিকটে অবস্থিত ছিল। আর্কিওপ্টেরিক্সের পশম এবং ডানা ছিল, এর পাশাপাশি মাংসাশী ডাইনোসরের মত দাঁত এবং কঙ্কাল ছিল। সে হিসেবে এর পাখি এবং থেরোপড ডাইনোসর উভয়েরই কিছু কিছু বৈশিষ্ট্য ছিল। এর আকৃতি অনেকটা ইউরোপীয় দোয়েলের মত।

বিবরণ 
আর্কিওপ্টেরিক্স জুরাসিক যুগে, আনুমানিক ১৫০.৮-১৪৮.৫ মিলিয়ন বছর আগে আরম্ভের টিথোনীয় স্তরে বাস করতো। আর্কিওপ্টেরিক্সের অধিকাংশ আবিষ্কৃত নমুনাই হল বিস্তীর্ণ অঞ্চল জুড়ে বিক্ষিপ্ত জীবাশ্ম এবং সেগুলো দক্ষিণ জার্মানির ব্যাভারিয়া অঞ্চলে পাওয়া গেছে।
আর্কিওপ্টেরিক্স-এর সরীসৃপ ও পাখি উভয় ধরনের বৈশিষ্ট্যই রয়েছে।
আর্কিওপ্টেরিক্স এর সরীসৃপীয় বৈশিষ্ট্যসমূহ হচ্ছে-
১. দাঁতযুক্ত চোয়াল।
২. লম্বা শরীর ও ২০টি কশেরুকা নিয়ে গঠিত লম্বা লেজ।
৩. পুরু ও ভারী হাড়; ডানায় নখর।
আর্কিওপ্টেরিক্স এর পাখির বৈশিষ্ট্যসমূহ হচ্ছে-
১. দেহ পালকে আবৃত, দেখতে পাখির মতো।
২. চোয়াল পাখির চঞ্চুর মতো লম্বা।
৩. ডানা আকৃতির অগ্রপদ।

তথ্যসূত্র

বহিঃসংযোগ 
 Journal of Dinosaur Paleontology - With many articles on dinosaur-bird links.

আর্কিওপ্টেরিজিডি
ইউরোপের ডাইনোসর
পাখি পরিবার
জুরাসিক পাখি
জুরাসিক ডাইনোসর
ডাইনোসর
জোযুয়ে কার্দুচ্চি

জোযুয়ে কার্দুচ্চি () (জুলাই ২৭, ১৮৩৫ - ফেব্রুয়ারি ১৬, ১৯০৭) একজন ইতালীয় কবি এবং শিক্ষক। তাকে আধুনিক ইতালির অঘোষিত জাতীয় কবি হিসেবে অভিহিত করা হয়। তিনি ১৯০৬ সালে সাহিত্যে নোবেল পুরস্কার লাভ করেন। তাকে নোবেল পুরস্কার প্রদানের কারণ হিসেবে নোবেল কমিটি উল্লেখ করে, "কেবলমাত্র তার গভীর জ্ঞান এবং সূক্ষ্ণাতিসূক্ষ্ণ গবেষণার জন্যই নয় বরং কাব্যজগতে তার সৃজনশীল শক্তি, নিজস্ব ঘরাণার পরিশুদ্ধতা এবং কবিতার লিরিক রচনায় শক্তিমত্তার পরিচয় প্রকাশের স্বাক্ষরস্বরুপ।"

জীবনী 
কার্দুচ্চি ইতালির পিসার নিকটবর্তী তুস্কানি অঞ্চলের উত্তর-পশ্চিম কোনায় অবস্থিত ছোট্ট শহর ভালদিআস্টেলোতে জন্মগ্রহণ করেন। তার বাবা একজন ডাক্তার ছিলেন। ১৮৪৮ সালে ইউরোপ জুড়ে এক ব্যর্থ বিপ্লব সংঘটিত হয় যাতে তার বাবা যোগ দিয়েছিলেন। তিনি ইতালির পুনঃএকীকরণের একজন উপদেষ্টা বা অ্যাডভোকেট হিসেবে কাজ করেন। রাজনীতিতে অংশ নেয়ার জন্য তার পরিবারকে বেশ কয়েকবার আবাসস্থল পরিবর্তন করতে হয়। এ কারণে বাল্যকালে কারদুচ্চিকে বেশ ঝামেলা পোহাতে হয়েছিল।

সাহিত্যকর্ম

তথ্যসূত্র

বহিঃসংযোগ 
 Nobel Prize Biography page
 Giosuè Carducci: 19th century poet, statesman and satanist
 Giosuè Carducci poems Original Italian text

১৮৩৫-এ জন্ম
১৯০৭-এ মৃত্যু
ইতালীয় কবি
নোবেল বিজয়ী সাহিত্যিক
২০শ শতাব্দীর নাস্তিক
পিসা বিশ্ববিদ্যালয়ের প্রাক্তন শিক্ষার্থী
ইতালীয় নোবেল বিজয়ী
১৯শ শতাব্দীর নাস্তিক
ইতালীয় পুরুষ কবি
লস্ট (টেলিভিশন ধারাবাহিক)

লস্ট একটি মার্কিন সিরিয়াল ড্রামা টেলিভিশন সিরিজ। একটি বিমান দূর্ঘটনায় বেচে যাওয়া যাত্রীদের রহস্যময় এক ক্রান্তীয় দ্বীপে আটকে পড়া থেকে এর কাহিনী শুরু হয়েছে। অস্ট্রেলিয়া থেকে যুক্তরাষ্ট্রগামী বিমানটি দক্ষিণ প্রশান্ত মহাসাগরীয় অঞ্চলের কোন এক স্থানে বিধ্বস্ত হয়েছিল। প্রতি পর্বেই দুইটি বিষয় একসাথে দেখানো হয়। দ্বীপে আটকে পড়া যাত্রীদের জীবন থাকে একটি অংশ জুড়ে আর অপর অংশে থাকে কোন একটি চরিত্রের পূর্ব জীবনের (বিমানে উঠার আগের জীবন) ফ্ল্যাশব্যাক।

বহিঃসংযোগ 
 ABC - Lost Official Wiki
 ABC - Lost Official Podcast 
 Official Lost Season 1 website
 Official ABC streaming video site - Lost Season 3 Episodes 1-9 available, Season 3 Episode 22 available in HD
Network sites
 CTV - Lost  (Canada)
 Channel 7 - Lost (Australia)
 Lost (UK Series 1 and 2)  at Channel4.com
 Sky One - Lost (UK Series 3 and 4)  at sky.com
 RTÉ Two - Lost  (Ireland)
 Lost  (Germany)
 ERT - Lost (Greece)

স্পন্সরকারী ফোরাম
 The Fuselage: forum sponsored by J.J. Abrams
Official tie-in sites

 The Hanso Foundation: fictional foundation behind the DHARMA Initiative
 Oceanic Airlines: fictional airline whose crashed Flight 815 is the subject of the series

মার্কিন রোমাঞ্চকর টেলিভিশন ধারাবাহিক
মার্কিন ইংরেজি ভাষার টেলিভিশন অনুষ্ঠান
মার্কিন অ্যাডভেঞ্চার টেলিভিশন ধারাবাহিক
২০১০-এর দশকের মার্কিন রহস্য টেলিভিশন ধারাবাহিক
২০১০-এর দশকের মার্কিন নাট্য টেলিভিশন ধারাবাহিক
২০০০-এর দশকের মার্কিন রহস্য টেলিভিশন ধারাবাহিক
২০০৪-এ অভিষিক্ত মার্কিন টেলিভিশন ধারাবাহিক
উৎসবিহীন তথ্যসহ সকল নিবন্ধ
২০০০-এর দশকের মার্কিন অতিপ্রাকৃত টেলিভিশন ধারাবাহিক
২০১০-এর দশকের মার্কিন অতিপ্রাকৃত টেলিভিশন ধারাবাহিক
সময় ভ্রমণ সম্পর্কে টেলিভিশন অনুষ্ঠান
আমেরিকান ব্রডকাস্টিং কোম্পানির টেলিভিশন নাটক
ভিডিও গেমে অভিযোজিত টেলিভিশন অনুষ্ঠান
কাল্পনিক দ্বীপের পটভূমিতে টেলিভিশন ধারাবাহিক
হাওয়াইয়ে ধারনকৃত টেলিভিশন অনুষ্ঠান
মার্কিন টাইম ট্রাভেল টেলিভিশন ধারাবাহিক
প্রাইমটাইম এমি পুরস্কার বিজয়ী টেলিভিশন ধারাবাহিক
পিবডি পুরস্কার বিজয়ী টেলিভিশন অনুষ্ঠান
সেরা ড্রামা সিরিজ গোল্ডেন গ্লোব বিজয়ী
২০০০-এর দশকের মার্কিন কল্পবিজ্ঞান টেলিভিশন ধারাবাহিক
২০১০-এর দশকের মার্কিন কল্পবিজ্ঞান টেলিভিশন ধারাবাহিক
২০০০-এর দশকের মার্কিন নাট্য টেলিভিশন ধারাবাহিক
২০১০-এ সমাপ্ত মার্কিন টেলিভিশন ধারাবাহিক
এডওয়ার্ড ভিক্টর অ্যাপলটন

স্যার এডওয়ার্ড ভিক্টর অ্যাপলটন (সেপ্টেম্বর ৬, ১৮৯২ - এপ্রিল ২১, ১৯৬৫) একজন ইংরেজ পদার্থবিজ্ঞানী ছিলেন। তিনি নাইটহুড লাভ করেন ১৯৪১ সালে, আর ১৯৪৭ সালে পদার্থবিজ্ঞানে নোবেল পুরস্কার লাভ করেন। তার নোবের পুরস্কার প্রাপ্তির কারণ ছিল আয়নমণ্ডল বিষয়ক জ্ঞান ও তথ্যের ক্ষেত্রে উল্লেখযোগ্য অবদান যার ফলশ্রুতিতে পরবর্তিতে রাডার নির্মাণ সম্ভব হয়েছিল।

জীবনী 
অ্যাপলটন ইংল্যান্ডের পশ্চিম ইয়র্কশায়ারের ব্রাডফোর্ডে জন্মগ্রহণ করেন। তার প্রাথমিক পড়াশোনা সম্পন্ন হয় হ্যানসন গ্রামার স্কুলে। ১৮ বছর বয়সে কেমব্রিজের সেন্ট জন্‌স কলেজে পড়াশোনার জন্য একটি বৃত্তি লাভ করেন। সেখান থেকে প্রাকৃতিক বিজ্ঞানে প্রথম শ্রেণীর ডিগ্রী নিয়ে বের হন। প্রথম বিশ্বযুদ্ধের সময় তিনি পশ্চিম রাইডিং রেজিমেন্টে যোগ দেন এবং পরবর্তিতে রয়েল ইঞ্জিনিয়ার্‌সে বদলি হন।

বিশ্বযুদ্ধে সক্রিয় অবদান রাখেন। যুদ্ধের পর ফিরে এসে ১৯২০ সালে ইংল্যান্ডের ক্যাভেন্ডিশ গবেষণাগারে পরীক্ষণিক পদার্থবিজ্ঞানের সহকারী প্রদর্শকের চাকরিতে যোগ দেন। ১৯২৪ থেকে ১৯৩৬ সাল পর্যন্ত কিংস কলেজ লন্ডনের পদার্থবিজ্ঞান বিভাগের অধ্যাপক পদে কাজ করেন এবং ১৯৩৬ থেকে ১৯৩৯ সাল পর্যন্ত কেমব্রিজ বিশ্ববিদ্যালয়ের প্রাকৃতিক দর্শন বিভাগের অধ্যাপক পদে নিযুক্ত থাকেন। এরপর ১৯৪৯ সাল পর্যন্ত প্রায় ১০ বছর সাইন্টিফিক অ্যান্ড ইন্ডাস্ট্রিয়াল রিসার্চ বিভাগের সচিবের দায়িত্ব পালন করেন।

গবেষণাকর্ম 
১৯০২ সালে অলিভার হেভিসাইড এবং এ ই কেনেলি স্বাধীনভাবে এমন একটি পরিবাহক লেয়ারের অস্তিত্বের কথা ঘোষণা করেন যা বেতার তরঙ্গসমূহকে প্রতিফলিত করে। এর পরই মার্কনি তার বিখ্যাত ট্রান্সআটলান্টিক ট্রান্সমিশন সম্পন্ন করেন যার জন্য সংকেতের বেঁকে যাওয়া আবশ্যিক ছিল।

সম্মাননা 
তার নামে যে সমস্ত জিনিসের নামকরণ করা হয়েছে সেগুলো হল:
 রাদারফোর্ড অ্যাপলটন গবেষণাগার
 এডিনবরা বিশ্ববিদ্যালয়ের অ্যাপলটন টাওয়ার।
 অ্যাপলটন সাইন্স বিল্ডিং - ব্রাডফোর্ড কলেজ
 অ্যাপলটন খাদ - চাঁদের একটি খাদ।
 অ্যাপলটন লেয়ার - ই-লেয়ারের উপরে অবস্থিত উচ্চ বায়ুমণ্ডলীয় আয়নিত লেয়ার।
 বার্ষিক অ্যাপলটন ভাষণ - প্রকৌশল প্রযুক্তি ইনস্টটিউট, আইইটি

তথ্যসূত্র

বহিঃসংযোগ 
 এডওয়ার্ড ভিক্টর অ্যাপলটনের নোবেল পুরস্কার

১৮৯২-এ জন্ম
১৯৬৫-এ মৃত্যু
ব্রিটিশ নোবেল বিজয়ী
ইংরেজ শিক্ষাবিদ
ইংরেজ পদার্থবিজ্ঞানী
আইইইই মেডেল অফ অনার প্রাপ্ত
নোবেল বিজয়ী পদার্থবিজ্ঞানী
আইইইই মেডেল অব অনার বিজয়ী
কিংস কলেজ লন্ডনের শিক্ষক
এডিনবরা বিশ্ববিদ্যালয়ের শিক্ষক
ফ্যারাডে পদক বিজয়ী
ইংরেজ নোবেল বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০শ শতাব্দীর ব্রিটিশ পদার্থবিজ্ঞানী
লন্ডন বিশ্ববিদ্যালয়ের শিক্ষায়তনিক
এডিনবরা বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভ্য
রয়েল পদক বিজয়ী
প্রথম বিশ্বযুদ্ধের ব্রিটিশ সেনা কর্মকর্তা
রয়েল ইঞ্জিনিয়ার্সের সৈনিক
প্যাট্রিক ব্ল্যাকেট

প্যাট্রিক মেইনার্ড স্টুয়ার্ট ব্ল্যাকেট, ব্যারন ব্ল্যাকেট, ওএম, সিএইচ, এফআরএস একজন বিখ্যাত ইংরেজ পদার্থবিজ্ঞানী। তিনি মূলত পরীক্ষামূলক পদার্থবিজ্ঞানের বিশেষজ্ঞ ছিলেন। ১৯৪৮ সালে পদার্থবিজ্ঞানে নোবেল পুরস্কার লাভ করেন। তিনি ক্লাউড চেম্বার আবিষ্কারের জন্য বিখ্যাত।

তথ্যসূত্র 

ব্রিটিশ নোবেল বিজয়ী
১৮৯৭-এ জন্ম
১৯৭৪-এ মৃত্যু
ইংরেজ পদার্থবিজ্ঞানী
নোবেল বিজয়ী পদার্থবিজ্ঞানী
রয়েল সোসাইটির সভাপতি
ইম্পেরিয়াল কলেজ লন্ডনের শিক্ষক
রয়েল সোসাইটির সভ্য
কপলি পদক বিজয়ী
ইংরেজ অজ্ঞেয়বাদী
ইংরেজ নোবেল বিজয়ী
২০শ শতাব্দীর ব্রিটিশ পদার্থবিজ্ঞানী
ইংরেজ নাস্তিক
পরীক্ষণমূলক পদার্থবিজ্ঞানী
রয়েল পদক বিজয়ী
দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
ইঞ্চি

ইঞ্চি দৈর্ঘ্য পরিমাপের একটি ব্রিটিশ একক। ৩৬ ইঞ্চিতে এক গজ এবং ১২ ইঞ্চিতে ১ ফুট হয়। ক্ষেত্রফল মাপার জন্য রয়েছে বর্গ ইঞ্চি এবং আয়তন মাপার জন্য ঘন ইঞ্চি।

ইঞ্চি যুক্তরাষ্ট্র, কানাডা, ইংল্যান্ড সহ প্রায় প্রতি দেশেই ইঞ্চি বহুল ব্যবহৃত হচ্ছে। সাধারণত মানুষের দৈর্ঘ্য প্রায় সবসময়েই ফুট ও ইঞ্চিতে প্রকাশ করা হয়ে থাকে। এছাড়া গৃহনির্মান শিল্পেও ইঞ্চি ব্যবহৃত হয়।
ইঞ্চিকে (") চিহ্ন দ্বারা প্রকাশ করা হয়।

একক
দৈর্ঘ্যের একক
ইম্পেরিয়াল একক
নিউটনের মহাকর্ষ সূত্র

১৬৮৭ সালে স্যার আইজাক নিউটন মহাবিশ্বের যে কোন ‌দুটি বস্তুর মধ্যকার আকর্ষণ বলকে একটি সূত্রের সাহায্যে ব্যাখ্যা করতে সমর্থিত হয়েছেন। একে সার্বজনীন অ্যাখ‍্যা দেওয়া হয়েছে। এটি নিউটনের মহাকর্ষ সূত্র নামে পরিচিত। আইনস্টাইনের আপেক্ষিকতা তত্ত্বের আবিষ্কারের পর মহাকর্ষ সূত্রকে আর সার্বজনীন বলা  চলেনা, তবে মহাকর্ষীয় ধ্রুবকের সার্বিকতা কোনোভাবেই ক্ষুণ্ণ হয় নি।

সূত্র
সূত্রটি হলো:

"এই মহাবিশ্বের প্রতিটি বস্তুকণা একে অপরকে নিজের দিকে আকর্ষণ করে এবং এই আকর্ষণ বলের মান বস্তু কণাদ্বয়ের ভরের গুণ ফলের সমানুপাতিক এবং এদের মধ্যবর্তী দূরত্বের বর্গের ব্যাস্তানুপাতিক এবং এই বল বস্তুদ্বয়ের কেন্দ্র সংযোজক সরলরেখা বরাবর ক্রিয়া করে।"</blockquote>

ব্যাখ্যা 

মনে করি,  এবং  ভরের ২টি বস্তু পরস্পর  দূরত্বে অবস্থান করছে। নিউটনের সূত্র অনুযায়ী ২টি বস্তু এ পরস্পরকে আকর্ষণ করছে।  বস্তুটি  বস্তুটিকে  বল দ্বারা এবং  বস্তুটি  বস্তুটিকে  বল দ্বারা আকর্ষণ করছে। অর্থাৎ, । মনে করি, । তাহলে, নিউটনের সূত্র অনুযায়ী,

বা, 

এখানে  হচ্ছে মহাকর্ষীয় ধ্রুবক। মহকর্ষীয় ধ্রুবককে বিশ্বজনীন বা সর্বজনীন ধ্রুবক ও বলা হয়ে থাকে। কারণ এই মহাবিশ্বের যেকোন স্থানে এর মান নির্দিষ্ট থাকে এবং স্থান ও সময়ের পরিবর্তনে এর মানের কোন পরিবর্তন ঘটে না। এর মান হচ্ছে,

CGS ইউনিটে, এর মান হলো,
।
হেনরি ক্যাভেন্ডিশ প্রথম   এর মান নির্ধারণ করার জন্য একটি পরীক্ষা করেন, যদিও তিনি  এর মান গণনা করেননি। এভাবেই নিউটনের মহাকর্ষীয় তত্ত্ব প্রথম ল্যাবরেটরি পরীক্ষীত হয়। মহাকর্ষ সূত্রানুসারে আমরা দেখতে পাই, নির্দিষ্ট দূরত্বে অবস্থিত দুটি বস্তুর ভরের গুণফল দ্বিগুন হলে বল দ্বিগুন হবে, ভরের গুণফল তিনগুণ হলে বল তিনগুণ হবে। আর নির্দিষ্ট ভরের দুটি বস্তুর দূরত্ব দ্বিগুন করলে বল এক-চতুর্থাংশ হবে, দূরত্ব তিনগুণ করলে বল নয় ভাগের এক ভাগ হবে দূরত্ব চারগুণ করলে বল হবে ষোল ভাগের এক ভাগ।

মহাকর্ষীয় ধ্রুবক
একক ভরের দুইটি বস্তু একক দুরত্ব থেকে যে বলে পরস্পরকে আকর্ষণ করে,তাকে মহাকর্ষীয় ধ্রুবক বলে। মহাকর্ষীয় ধ্রুবককে  দ্বারা প্রকাশ করা হয়। -এর আদর্শ মান ৬.৬৭৩ × ১০−১১ N m2 kg−2। এর প্রকৃত মান ৬.৬৭২৫৯ × ১০−১১ N m2 kg−2।

মহাকর্ষ সূত্রের ভেক্টর রূপ

আরও দেখুন
আইজাক নিউটন
অভিকর্ষ
মহাকর্ষ

তথ্যসূত্র

পদার্থবিজ্ঞান
আইজ্যাক নিউটন
মহাকর্ষ
বৈজ্ঞানিক সূত্র
মহাকর্ষ তত্ত্ব
মহাকর্ষ ধ্রুবক

মহাকর্ষীয় ধ্রুবক (প্রতীক: G ) একটি প্রায়োগিক ভৌত ধ্রুবক যা জাগতিক বস্তুসমূহের মধ্যে মহাকর্ষীয় আকর্ষণ বলের পরিমাপে প্রয়োজন হয়। ইহা নিউটনের মহাকর্ষীয় সূত্র এবং আইনস্টাইনের সাধারণ আপেক্ষিকতাবাদের সূত্র থেকে পাওয়া যায়।
মহাকর্ষীয় বলের সূত্র অনুসারে দুইটি বস্তুর মধ্যে আকর্ষণীয় বল(F) - উহাদের ভরের (m1 ও m2) সমানুপাতিক এবং উহাদের মধ্যকার দূরত্ব (r) বর্গের ব্যস্তানুপাতিক।
গানিতিকভাবে,

এখানে, সমানুপাতিক ধ্রুবক G হল- মহাকর্ষীয় ধ্রুবক।
মহাকর্ষীয় ধ্রুবকের মান নির্ণয় করা সম্ভবত বিজ্ঞানের ভৌত ধ্রুবকগুলোর মধ্যে সর্বাপেক্ষা কঠিন। এসআই এককে, 2006 CODATA অনুসারে এর মান
 মি৩ কেজি-১ সেকেন্ড -২  নিউটন x মি২ / কেজি২, যার আদর্শ আপেক্ষিক অনিশ্চয়তা (standard relative uncertainty) ১০৪ রসায়ন-১ মধ্যে ১। 5g ভরের দুইটি বস্তুর এই 1 m দূরত্বে স্থাপন করলে আকর্ষণ বলে হবে G এর সমান ।

SI পদ্ধতিতে G এর একক 
মহাকর্ষীয় বলের উপরিউক্ত সমীকরণ অনুসারে G এর মাত্রা । এসআই একক: মি৩কেজি−১সেকেন্ড−২ যা মানগত এবং মাত্রাগতভাবে  এর সমান। যেখানে, 
 = প্লাঙ্কের দৈ্ঘ্য ধ্রুবক  = প্লাঙ্কের ভর ধ্রুবক  = প্লাঙ্কের সময় ধ্রুবক
বহু মাধ্যমিক স্কুলের পাঠ্যবইয়ে G এর মান দেওয়া আছে,
 নিউটন/(মি x কেজি)২
সিজিএস পদ্ধতিতে, এর মান,
 সেমি৩ গ্রাম-১ সেকেন্ড-২
জ্যোতিপদার্থ বিজ্ঞানে এর মান,
 পারসেক -১(কিমি/ সেকেন্ড)২
এখানে,ভরের একক সৌরএকক (প্রতীক: )।
অন্যান্য মৌলিক বলের তুলনায় মহাকর্ষীয় বল খুব দুর্বল। যেমন, ১ মিটার ব্যবধানে অবস্থিত একটি ইলেকট্রন ও একটি প্রোটনের মধ্যে মহাকর্ষীয় বল ১০−৬৭ নিউটন। পক্ষান্তরে, এদের মধ্যে তড়িৎচুম্বকীয় বল প্রায় ১০−২৮ নিউটন। যদিও উভয় বলের এই মান আমাদের দৈনন্দিন জীবনের অনুভূত বিভিন্ন বলের অপেক্ষায় অনেক দুর্বল; তবে, তড়িৎ-চুম্বকীয় বলের এই পরিমাপ মহাকর্ষীয় বলের অপেক্ষায় ১০৩৯ গুন বেশি যার তুলনা করা যায় সূর্যের সমস্ত ভরের সাথে ১ মাক্রোগ্রামের।

ইতিহাস 
মহাকর্ষীয় ধ্রুবক নিউটনের মহাকর্ষীয় সূত্রে প্রকাশিত হলেও তার মৃত্যুর ৭১ বছর পর হের্নরী কেভেন্ডিস, G এর মান পরিমাপ করেন। তিনি জন্‌ মাইকেলের উদ্ভাবিত torsion balance যন্ত্রের মাধ্যমে পানির সাথে পৃথিবীর আপেক্ষিক ঘনত্ব পরিমাপের পরীক্ষণ করেন এবং মহাকর্ষীয় বলের সূত্রের প্রয়োগের মাধ্যমে G এর মান বের করেন ৬.৭৫৪ x ১০−১১ মি৩/কেজি/সে২।

তথ্যসূত্র 

পদার্থবিজ্ঞান
মহাকর্ষ
মৌলিক বল ধ্রুবক
কমিটি অন ডেটা ফর সায়েন্স অ্যান্ড টেকনোলজি

কমিটি অন ডাটা ফর সায়েন্স অ্যান্ড টেকনোলজি (কোডাটা বা CODATA) প্রতিষ্ঠিত হয় ১৯৬৬ সালে ইন্টারন্যাশনাল কাউন্সিল ফর সায়েন্স (ICSU) এর একটি অঙ্গসংগঠন হিসেবে। এটি বিজ্ঞান ও প্রযুক্তির জন্য গুরুত্বপূর্ণ তথ্য সংগ্রহ, সংকলন, সমালোচকদের দৃষ্টিভঙ্গি, সংরক্ষণ ও উদ্ধারকরনের প্রতি জোর দেয়।

মৌলিক ধ্রুবকের অপর কোডাটা ১৯৬৯ সালে একটি টাস্ক ফোর্স গঠন করে। এর কাজ ছিল নির্দিষ্ট সময় পর পর বিজ্ঞান সমাজে আন্তর্জাতিকভাবে গৃহীত বিভিন্ন ভৌত ধ্রুবকের মান প্রকাশ করা এবং এক একক থেকে আরেক এককে মান পরিবর্তনের নিয়ম নির্দিষ্ট করা। প্রথম কোডাট সেট প্রকাশিত হয় ১৯৭৩ সালে। এরপর ১৯৮৬, ১৯৯৮, ২০০২ ও সর্বশেষ ২০০৬ সালে এটি প্রকাশিত হয়।

আন্তর্জাতিক সংস্থা
আন্তর্জাতিক মান